Referat fra første møte i Sandefjord Rotary Klubb, 3.jan 2018

39 medlemmer møtte

Presidenten, Ragnhild Stein, ønsket velkommen og godt nytt år til alle. Hun informerte om at Marianne Henriksen er klar til opptak som medlem i vår klubb. Nå er vi 60 medlemmer som også var målet dette Rotaryåret. Presidenten refererte også fra et brev ang. My Home i Sierra Leone. De takker for support.

Sekretæren delte ut medlemskort.

Deretter gav presidenten ordet til kommunens ordfører som var her for 15. eller 16. gang, påstod han.

Han innledet med at dette hadde vært et spesielt år – tre kommuner skulle bli til en; med fordeler og vansker i forhold til dette, bl.a. kommuneplan og tre forskjellige kommuner og datasystemer som skulle implementeres til ett.

Ellers var han innom mange temaer som f.eks.:

* Varslersaken som hadde tappet mye energi av alle involverte.
* Sandefjord Blads versjon av en del saker. Ordførerens versjon ligger på Facebook.
* Sandefjord Medisinske senter. Det fungerer meget bra og er blitt godt mottatt av kommunens befolkning. Lindrende enhet er flyttet dit fra Nygård Sykehjem. Ellers er det opptrening og rekonvalesering der.
* Ishall. 1/3 av åpningstiden skal brukes til allmennheten, 1/3 til skoler og barnehager og 1/3 til idretten. Hallen åpner i mars 2018.
* Stokke ungdomsskole. Den nye delen blir ferdig til skolestart 2018.
* Kodal skole. Skolen rives. Det bygges ny skole m/flerbrukshall. 160 mill.
* Stokke og Andebu skal ha samme skolestruktur som gamle Sandefjord hadde, avdelingsledermodellen.
* Alle barnehager i kommunen er med i realfagsatsingen.
* Oppgradering av Hvalfangstmuseet.
* Fergene. Verdens største hybridskip kommer til vår by.
* Bygging av nytt Omsorgssenter i Andebu for 40 personer. Skal ferdigstilles i des.2018.
* Sykehjem på Haukerød. 174 plasser. Det blir kjøkken der, men ikke et stort produksjonskjøkken.
* Nygård Sykehjem. Hva skal Nygård Sykehjem brukes til i fremtiden. Hvordan skal den store tomta utnyttes bedre? Best for kommunen å samle eldre som trenger hjelp av noe slag.
* Kontorarbeidsplasser i det gamle Herredshuset i Andebu. Det blir bydelspark mellom dette og det nye Omsorgssenteret.
* Fått Forum for innvandrere.
* Samfunnssikkerhet og Beredskaps plan.
* Ordføreren har fått ansvar for å vie folk.
* Fått digital medarbeider. Vi er pilotkommune i så henseende.
* Jernbane. Bane Nord kommer i des.2018 med den løsningen de anbefaler.
* Etablert servicetorg i Stokke og Andebu. Dette er på bibliotekene.
* NAV. Ungdomsledighet. Det er nå pliktig sysselsetting.
* Temaet Kjærlighet og grenser – et opplegg om å lære ungene grensesetting – på alle skoler i kommunen.
* Hjertnes. Oppgradering av Parketten 2 og toalettene i Hjertnes.
* Grillsteder i Bade- og Bugårdsparken samt lekepark. Mye brukt, men rotteplage ved matsøl.
* Svømmehallen. Oppgradering ang. handikappede.
* Skate-parken. Oppgradering.
* Fjordrensing. 170 mill.
* Ny veinorm for hele kommunen.
* Avfall. Hjemme får du dunk for glass og metall fra 2018.
* MISK og KI blomstrer og gror – med støtte fra kommunen.
* Godt samarbeid med næringslivet i kommunen.
* Oppgradering av Thor Dahls gate, 15 mill.

Til slutt var det anledning til å stille spørsmål.

Referent

Ingrid Borud